Nova generacio de trejnistoj en Esperantujo
#000000
Pasintmonate okazis en Moissac la trejnado “Trejnu Novajn Trejnistojn” (TNT), organizita de la landa sekcio JEFO (Junulara Esperanta Franca Organizo) kaj financita de Konsilio de Eŭropo. Nova generacio de trejnistoj estas preta por alfronti novajn defiojn!
#000001
“Tuj komence de la mandato, vidante la mankon da trejnistoj en nia movado, mi komencis cerbumi pri eblecoj organizi trejnadon por novaj trejnistoj. La solvon trovis nia subvencipetisto kaj eksterrilatisto Spyros Papadatos: ni subvencipetu ĉe KdE! Ni tion faris nome de la landa sekcio JEFO, de kiu mi iĝis prezidanto ĉi jare. Mi agadas por sia revivigo de pluraj monatoj kaj ĉar mi decidis mem organizi la eventon, havis sencon tion fari proksime al ĉe mi, en la bela urbo de Moissac. Pro sufiĉe malgranda buĝeto kaj malmulte da tempo por tion fari, la organizado estis iom defia sed la evento fine tre bona kaj mi fieras je la organizado de la evento kiu alportis la 5an generacion da trejnistoj al nia movado!
#000003
Mi elektis kvar TEJO-trejnistojn en mia teamo: estis granda plezuro kunlabori kun Léon Kamenický, Sara Spanò, Szabolcs Szilva kaj Saŝa Kovyazina. Miksante teorion kaj praktikon, ili kun profesieco, bonhumoro kaj pacienco akompanis la partoprenantoj al kreado de siaj propraj unuaj trejnadoj.
#000004
Mi forte opinias ke indas investi tempon kaj energion en la kreskigo de la TEJO-trejnistaro. Despli da bonaj trejnistoj havas la movado, despli da kvalitaj trejnadoj! La komisionoj pri Aktivula Trejnado kaj pri Projektoj/Subvencioj kunlaboras por proponi regulajn trejnadojn kiuj ne nur helpas al pluevoluigo de niaj aktivuloj sed alportas ankaŭ valoron kaj plian utilon al la TEJO-membriĝo.
#000005
Mi ĝojas ke TEJO proponas aliron per Esperanto al trejnadoj kie akiri novajn konojn kaj kompetencojn valorigindaj ankaŭ en sia propra profesia vivo! Aldone, menciindas ke trejnistoj kiuj trejnas en projektoj subvencitaj de KdE aŭ Erasmus+ ricevas plej ofte honorarion por sia laboro.”
#000006
“Pri mia sperto en TnT mi aparte ŝatis la fakton, ke ni ankaŭ havis la oportunon apliki ĉion, kion ni lernis dum semajno, liverante nian propran trejnadeton: ni devis efike kunlabori kun la aliaj kolegoj, filtri kaj aranĝi serĉatajn informojn pri diversaj temoj, ekzerci nian kreemon por elpensi atentokaptajn kaj partoprenigajn aktivaĵojn, kaj ekzerci publikan paroladon aplikante ĉiun lernitan teknikon pri voĉregado, gestado kaj korpa pozo.
#000008
TnT estis iniciato kiu sendube elmontris al ni, ke ankaŭ en Esperantujo kaj pere de Esperanto oni povas akiri konkretajn kapablojn utilajn en pluraj flankoj de la vivo, kreski kiel persono kaj spertiĝi. Danke al bonfaro de organizintoj kaj trejnistoj, dum tiuj bonetosaj tagoj en belega regiono mi vere sentis grandan evoluon en mi rilate al trejnistaj kapabloj.
#000009
Mi antaŭĝuas trejni en Esperantujo kune kun ĉarmaj kaj energiaj homoj!”
#000010
Artikolo de Inès Kahin, fotoj de partoprenantoj de la trejnado
#000011
Saluton, mi ŝatus kontakti Inès por kune organizi semajnfinon... Dankon
#000014
Leave a Comment or Cancel reply
#000015
Your email address will not be published. Required fields are marked *
#000016
هذا الموقع يستخدم Akismet للحدّ من التعليقات المزعجة والغير مرغوبة. تعرّف على كيفية معالجة بيانات تعليقك.
#000017